Ritchie Blackmore's Rainbow

Το Ritchie Blackmore's Rainbow είναι ο πρώτος δίσκος του βρετανικού χαρντ ροκ συγκροτήματος Rainbow, το οποίο σχημάτισε ο κιθαρίστας Ρίτσι Μπλάκμορ σαν το προσωπικό του σχήμα.

 Στα τέλη του 1974, ο Ρίτσι Μπλάκμορ είχε ήδη αποφασίσει ότι θα αποχωρήσει από το συγκρότημα των Deep Purple, των οποίων υπήρξε ιδρυτικό μέλος, το 1968. Τον Δεκέμβριο εκείνης της χρονιάς, είχε αποφασίσει να ηχογραφήσει μία διασκευή στο τραγούδι "Black Sheep of the Family" των Quatermass με τη συμμετοχή τεσσάρων μελών του ροκ συγκροτήματος, Elf. Το συγκεκριμένο τραγούδι θα κυκλοφορούσε σε μορφή 7" σινγκλ με το "Sixteenth Century Greensleeves" στη δεύτερη του πλευρά. Η ηχογράφηση έγινε στη Φλόριντα των Ηνωμένων Πολιτειών, στο ενδιάμεσο διάστημα των ζωντανών εμφανίσεων των Deep Purple κατά τη διάρκεια της περιοδείας για την προώθηση του δίσκου "Stormbringer". Ο Μπλάκμορ έμεινε πολύ ικανοποιημένος από το προσωπικό του σχήμα και αποφάσισε να επεκτείνει τα σχέδια του στην ηχογράφηση ενός κανονικού άλμπουμ. Μετά το πέρας της αμερικανικής περιοδείας των Deep Purple, συγκεντρώθηκε με τα μέλη των Elf, στα "Musicland Studios" του Μονάχου, στις 20 Φεβρουαρίου 1975 όπου και παρέμειναν μέχρι τις 14 Μαρτίου, δύο ημέρες πριν ξεκινήσει η ευρωπαϊκή περιοδεία των Deep Purple. Στις ηχογραφήσεις αυτές, δημιούργησαν επτά νέα τραγούδια, τα οποία μαζί με τα δύο ήδη υπάρχοντα κομμάτια, αποτέλεσαν το ντεμπούτο-άλμπουμ των Rainbow. Ο Μπλάκμορ ανακοίνωσε στο μάνατζμεντ και τα υπόλοιπα μέλη των Deep Purple την αποχώρηση μετά τις συναυλίες στη Γαλλία, στις αρχές Απριλίου. Κατά τη διάρκεια του καλοκαιριού, ο Μπλάκμορ και ο Ντίο προώθησαν τον επερχόμενο δίσκο, ενώ η ανακοίνωση της κυκλοφορίας του "Ritchie Blackmore's Rainbow" έγινε από τον παρουσιαστή Τζον Πηλ στο ραδιοφωνικό πρόγραμμα του BBC Radio One, στις 19 Ιουλίου. Πριν ακόμη κυκλοφορήσει ο δίσκος, ο Μπλάκμορ είχε αποφασίσει την αλλαγή των μουσικών που τον πλαισίωναν, εκτός του τραγουδιστή Ρόνι Τζέιμς Ντίο. Το άλμπουμ κυκλοφόρησε στις 4 Αυγούστου 1975 μέσω της δισκογραφικής εταιρείας "Polydor", ανεβαίνοντας στο Top-30 των αμερικανικών τσαρτ και φθάνοντας στο # 11 των αντίστοιχων βρετανικών, όπου βραβεύθηκε ως ασημένιο. Το "Ritchie Blackmore's Rainbow" περιείχε κλασικά κομμάτια του συγκροτήματος όπως τα "The Temple of the King", "Catch the Rainbow" και "Man on the Silver Mountain", τα οποία παρέμειναν στο set list των ζωντανών τους εμφανίσεων για αρκετά χρόνια και έκαναν γνωστό το όνομα των Rainbow μέσω της ραδιοφωνικής μετάδοσης που έλαβαν. 1. Man on the Silver Mountain (Blackmore, Dio) - 4:42 2. Self Portrait (Blackmore, Dio) - 3:17 3. Black Sheep of the Family (Hammond) - 3:22 4. Catch the Rainbow (Blackmore, Dio) - 6:27 5. Snake Charmer (Blackmore, Dio) - 4:33 6. The Temple of the King (Blackmore, Dio) - 4:45 7. If You Don't Like Rock 'n' Roll (Blackmore, Dio) - 2:38 8. Sixteenth Century Greensleeves (Blackmore, Dio) - 3:31 9. Still I'm Sad (Smith, McCarty) - 3:51 Ritchie Blackmore's Rainbow (άλμπουμ) Επίσημη κυκλοφορία: 4 Αυγούστου 1975 Ritchie Blackmore's Rainbow (άλμπουμ)Ηνωμένο Βασίλειο (BPI Certification): Ασημένιος Η σύνθεση του συγκροτήματος κατά την ηχογράφηση του "Ritchie Blackmore's Rainbow" είχε την εξής μορφή:Ρόνι Τζέιμς Ντίο - φωνητικάΡίτσι Μπλάκμορ - κιθάραΜίκι Λι Σουλ - πλήκτραΓκρεγκ Γκρούμπερ - μπάσοΓκάρι Ντρίσκολ - τύμπανα Allmusic review Επίσημη ιστοσελίδα Ronnie James Dio Sputnik Music review Βρετανικά τσαρτ Γαλλικά τσαρτΑρχειοθετήθηκε 2012-06-23 στο Wayback Machine. Σουηδικά τσαρτ Νεοζηλανδικά τσαρτ Αρχειοθετήθηκε 2012-11-05 στο Wayback Machine. Αμερικανικά τσαρτ Δανέζικα τσαρτ